**במרפאת השיניים**

**⏴ במבט חדש לכיתה ב**

**היקף יחידת הלימוד:** שעור

**עמוד:** 57

# מטרות

* התלמידים יסבירו מדוע חשוב להגיע לביקורים סדירים במרפאת השיניים (בכל חצי שנה).
* התלמידים יתארו מה עושים במרפאת השיניים: הרופא/ת מטפלים בדלקות חניכיים, סותמים חורים ומנקים את השיניים מעששת.
* התלמידים יתעדו ויעריכו בעזרת שאלון את הרגלי הביקור שלהם במרפאה ויסיקו מסקנות.

**הערכות לשיעור**

* מומלץ לקרוא ב[קישור הבא](https://mabat.tau.ac.il/%d7%a1%d7%91%d7%99%d7%91%d7%95%d7%aa-%d7%9c%d7%9e%d7%99%d7%93%d7%94/%d7%9b%d7%99%d7%aa%d7%94-%d7%91/%d7%93%d7%91%d7%a8%d7%99-%d7%a8%d7%a7%d7%a2-%d7%9b%d7%99%d7%aa%d7%94-%d7%91/%d7%a8%d7%a7%d7%a2-%d7%9e%d7%93%d7%a2%d7%99-%d7%94%d7%a9%d7%99%d7%a0%d7%99%d7%99%d7%9d-%d7%a9%d7%9c%d7%a0%d7%95/) את הרקע התיאורטי המדעי לנושאים שבפרק השני.  
  שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.
* מומלץ לקרוא את ההבהרות מתודיות כלליות המתייחסות לנושאי הלימוד במדריך למורה,  
  עמודים 65 - 66.
* מומלץ לקרוא את ההבהרות מתודיות המתייחסות לנושאי הלימוד במדריך למורה, עמוד 75.

**מהלך השיעור (ראו בעמודים הבאים).**

# מהלך השיעור: במרפאת השיניים

| **מרכיבי מעגל הלמידה** | **פעילויות** |
| --- | --- |
| פתיחה | יחידה זו עוסקת בביקור במרפאת השיניים. היחידה מדגישה את החשיבות של ביקורים סדירים אצל רופא השיניים ואת מטרת הביקור. בנוסף, היחידה מפיגה את החששות מפני הביקור ומסייעת לתלמידים להעריך את הרגלי הביקור שלהם במרפאת השיניים.  פותחים בשיחה על ביקור במרפאת השיניים ושואלים:   * מה עוד עלינו לעשות כדי לשמור על בריאות השיניים? (לערוך ביקורים תקופתיים במרפאת השיניים וגם לטפל בשיניים כשיש בעיה). * מי נוהג/רגיל לבקר במרפאת השיניים? * מדוע חשוב ללכת למרפאת השיניים? * מה אתם מרגישים כשאתם הולכים למרפאת השיניים? * מה עושים במרפאת השיניים?   בשיחה התלמידים משתפים בחוויות הביקור שלהם במרפאת השיניים. השיחה נועדה למתן חרדות וחששות מפני טיפולי שיניים ולתת לגיטימציה לכול הרגשה. |
| התנסות | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb), לספר הדיגיטלי לסרטון **ביקור אצל רופא השיניים ,** עמוד 57.   קוראים את קטע המידע **במרפאת השיניים** שבעמוד 57.  עונים על השאלות הבאות:   1. מַדּוּעַ מְבַקְּרִים בְּמִרְפָּאַת הַשִּׁנַּיִם? 2. אֵיזֶה טִפּוּל מְקַבְּלִים בְּמִרְפָּאַת הַשִּׁנַּיִם?   מבצעים את המשימה **מבקרים במרפאת השיניים,** עמוד 57.  במשימה התלמידים עונים על שאלון אישי הבודק את הרגלי הביקור שלהם במרפאה, ומתוודעים לחשיבות הביקור במרפאת השיניים לצורך בדיקת מצב בריאותן של השיניים והחניכיים, ואם יש צורך לטפל במחלת העששת או דלקת החניכיים. |
| המשגה | מסכמים במליאת הכיתה.  במרפאת השיניים הרופא/ת מטפלים בדלקות חניכיים, סותמים חורים ומנקים את השיניים מעששת.  קוראים את קטע המידע הקצר שבעמוד 57.  כדי לשמור על בריאות השיניים, חשוב להגיע לביקורים סדירים במרפאת השיניים (בכל חצי שנה). |
| יישום | מחברים משפטים עם המילים, **רופא/ת שיניים, מרפאה**  מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), למשימה **שומרים על בריאות השיניים.** המשימה עוסקת בביקור אצל רופא השיניים והפעולות שנעשות במרפאה כדי לשמור על בריאות השיניים.  לסיכום אפשר לבקש מהתלמידים להכין כרזה/שיר/סיפור המשלבת טקסט מילולי וחזותי על חשיבות הביקורים במרפאת השיניים |
| סיכוםורפלקציה | מדוע חשוב לבקר במרפאת השיניים?  איזה דבר חדש וחשוב למדתי בשיעור הזה? |